Diari Oficial de la Generalitat Valenciana


Sumari del DOGV 4399, del 16-12-2002 (2002/13844)

Informació pública de la proposta de programa per al desenvolupament d'actuació integrada en sòl urbanitzable detallat PR2/UE R2 del Pla General d'Ordenació Urbana d'Ibi.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4399

Data del DOGV
:   16-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13406


Organisme emissor
:   Ajuntament d'Ibi

Tipus de document
:   Anunci

Informació pública de la proposta de programa per al desenvolupament d'actuació integrada en sòl urbanitzable detallat PR2/UE R2 del Pla General d'Ordenació Urbana d'Ibi. [2002/Q13443]
  
En compliment de la Resolució del tinent d'alcalde delegat de l'Àrea d'Urbanisme i Obres, de data 26 de novembre de 2002, se sotmet a informació pública la proposta de programa per al desenvolupament de l'actuació integrada del sector PR2/UE R2 del Pla General d'Ordenació Urbana d'Ibi, el text íntegre de la qual és el següent:
  
«Examinada la proposta de programa per al desenvolupament d'actuació integrada en sòl urbanitzable detallat PR2/UE R2, presentada per la mercantil Construcciones Hermanos Bernabeu Gisbert, SL, zona ubicada al carrer del Camí Vell d'Onil.
  
Vist l'article 45 i següents de la Llei 6/1994, de 15 de novembre, de la Generalitat Valenciana, Llei Reguladora de l'Activitat Urbanística, i fent ús de les atribucions delegades mitjançant el Decret de l'Alcaldia de data 13 de juliol de 1999, resolc:
  
Primer
  
Sotmetre a informació pública l'alternativa tècnica de proposta de programa, promoguda per la mercantil Construcciones Hermanos Bernabeu Gisbert, SL.
  
Segon
  
La informació pública s'anunciarà mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. La informació pública esmentada té caràcter de simultani concurs públic per a la selecció de l'urbanitzador, i s'hi poden presentar alternatives tècniques i al·legacions durant 20 dies, comptadors des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals al seu domicili fiscal.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i presta caució d'això, els terminis anteriors es prorrogaran per 20 dies addicionals, i esta pròrroga s'anunciarà al tauler d'anuncis de l'ajuntament i es comunicarà als qui pels fet de desconéixer-la, presenten pliques prematurament.
  
Cinqué
  
L'acte d'obertura de pliques es farà en la següent data hàbil a la conclusió del termini per a presentar-les.
  
Sisé
  
L'expedient es podrà consultar a la Gerència d'Urbanisme de l'Ajuntament d'Ibi, els dies laborables d'11.00 a 14.00 hores.
  
Seté
  
Una vegada concloses les operacions anteriors i una vegada emés l'informe tècnic oportú, el Ple de l'Ajuntament podrà aprovar un programa en què en definirà els continguts, mitjançant l'elecció d'una alternativa tècnica i una proposició entre les presentades, amb les modificacions parcials que estime oportunes, i podrà en el mateix acte adjudicar, motivadament, l'execució del programa aprovat a favor de qui haja formulat la proposició juridicoeconòmica i haja assumit l'alternativa tècnica més adequada per a executar l'actuació».
  
Cosa que es fa pública als efectes del que es disposa en l'article 69, de la Llei 6/1994, de 15 de novembre, Reguladora de l'Activitat Urbanística.